joelniklaus/EU_Wikipedias huggingface dataset:
Petrus Kähkönen

Petrus Kähkönen (s. 1987) on suomalainen näyttelijä ja laulaja. Hän esiintyy sekä teatterissa että televisiossa. Hänet kiinnitettiin vakituiseksi näyttelijäksi Helsingin Kaupunginteatteriin elokuussa 2011. Hän näytteli Venlalla sekä Kultainen TV -palkinnolla palkitussa sarjassa Helppo elämä. Hän myös jälkiäänittää animaatioelokuvia sekä piirrettyjä.

Tausta
Kähkönen syntyi muusikkoperheeseen ja aloitti sellon soiton 4-vuotiaana. Kuoro, piano ja rummut astuivat kuvaan peruskoulussa. Hän opiskeli Sibelius-lukiossa ja Lahden ammattikorkeakoulussa musiikkiteatteria.

Produktiot 
 Pikku-Taikahuilu (Vantaan ooppera 1993–2004) – ensemble / 3. Poika
 Albert Silli (Vantaan ooppera 1999–2000) – Harry
 Ennen kuin me kaikki olemme hukkuneet (Kansallisooppera 2000) – Saku
 Lentävä hollantilainen (Savonlinnan oopperajuhlat 2003) – ensemble
 Turandot (Savonlinnan oopperajuhlat 2003) – ensemble
 Honk! – Musikaali (Aleksanterin teatteri 2006) – Rupisammakko
 Tick, tick... BOOM! (Kulttuuriareena Gloria 2006) – Michael
 Viulunsoittaja katolla (Aleksanterin teatteri 2007 – 2008) – ensemble
 Altar Boyz (Aleksanterin teatteri 2008) – Aabraham
 Spring Awakening (Helsingin Kaupunginteatteri 2009) – Moritz Stiefel
 High School Musical 2 (Helsingin Kaupunginteatteri/Savoy-teatteri 2009) – David / Troy (varanäyttelijä)
 Savoyn tanssiaiset (Keravan ooppera ry 2009) – Celestine Formant
 Fame – Tie tähtiin (Lahden Kaupunginteatteri 2010) – ensemble
 Wicked (Helsingin Kaupunginteatteri 2010) – ensemble
 Next to Normal (Helsingin Kaupunginteatteri 2010-2011) – Henry
 Rent (Suomen Musiikkiteatteriensemble 2011) – Roger
 Vastanaineet (Helsingin Kaupunginteatteri 2011) – Gerald Forbes
 Striking 12 (Helsingin Kaupunginteatteri 2011) – Petrus/useita hahmoja
 Viulunsoittaja katolla (Helsingin Kaupunginteatteri 2012) – ensemble / Motel Kamzoil
 Hamlet (Helsingin Kaupunginteatteri 2012) – ensemble
 Billy Elliot – Billyn isoveli Tony
 Vampyyrien tanssi (Helsingin Kaupunginteatteri 2016) – Alfred
 "Shrek-jättimusikaali" (Helsingin Kaupunginteatteri 2016)  – Shrek
Kirka- Surun pyyhit silmistäni (Helsingin Kaupunginteatteri/Peacock-teatteri 2017)  – Useita rooleja, mm. Remu Aaltonen
Kinky Boots- Rakkauden Asialla (Helsingin Kaupunginteatteri 2018-2019)  – Charlie Price
Kaasua, komisario Palmu! (Helsingin Kaupunginteatteri 2018)  – etsivä Kokki
Kirsikkatarha (Helsingin Kaupunginteatteri 2019) 
Notre Damen Kellonsoittaja (Tampereen Teatteri 2019)  – Quasimodo

Televisio 
 Maailma on valmis – Oliver
 Harvoin tarjolla – Nuorukainen
 Helppo elämä – Eetu

Äänirooleja

Lähteet

Viitteet

Suomalaiset näyttelijät
Vuonna 1987 syntyneet
Elävät henkilöt
Al Jazirah (Sudan)

Al Jazirah on yksi Sudanin 15 osavaltiosta. Vuonna 2007 siellä oli 4 130 000 asukasta, joten se on väkiluvultaan Sudanin toiseksi suurin osavaltio. Se sijaitsee maan itäosassa Sinisen-Niilin ja Valkoisen-Niilin välisellä alueella.

Osavaltion pääkaupunki on Wad Madani.

Lähteet 

Sudanin osavaltiot
712 Boliviana

712 Boliviana on asteroidi, joka kiertää Aurinkoa asteroidien päävyöhykkeellä Marsin ja Jupiterin välissä. Max Wolf löysi sen Heidelbergissä 19. maaliskuuta 1911. Asteroidin läpimitta on 127,57 kilometriä ja kiertoaika 4,13 vuotta. Ennen nimeämistään asteroidi tunnettiin tunnuksella 1911 LO.

Lähteet
JPL Small-Body Database Browser: 712 Boliviana (1911 LO) 
Discovery Circumstances: Numbered Minor Planets (1)-(5000): Minor Planet Center 

Päävyöhykkeen asteroidit
The Singles (The Clashin albumi)


The Singles on The Clash-yhtyeen vuonna 1991 julkaistu kokoelma-albumi. Se sisältää kaikki yhtyeen singlet, paitsi vuonna 1985 julkaistun singlen This is England.

Albumi nousi Britannian albumilistan sijalle 68.

Kappaleet 
 White Riot – 1:57
 Remote Control – 2:58
 Complete Control – 3:11
 Clash City Rockers – 3:46
 (White Man) in Hammersmith Palais – 3:58
 Tommy Gun – 3:13
 English Civil War – 2:34
 I Fought the Law – 2:38
 London Calling – 3:17
 Train in Vain – 3:06
 Bankrobber – 4:32
 The Call Up – 5:21
 Hitsville UK – 4:19
 The Magnificent Seven – 4:26
 This Is Radio Clash – 4:08
 Know Your Rights – 3:35
 Rock the Casbah – 3:35
 Should I Stay or Should I Go – 3:08

Arvostelut 
 Allmusic:

Lähteet 

Vuoden 1991 kokoelma-albumit
The Clashin albumit
Tony Hand

Tony Hand MBE (s. 15. elokuuta 1967 Edinburgh, Skotlanti, Iso-Britannia) on skotlantilainen entinen jääkiekkoilija. Hän on ensimmäinen NHL:ään varattu Britanniassa kiekko-oppinsa saanut jääkiekkoilija. Sittemmin Hand on toiminut Elite Ice Hockey Leaguessa pelaavan Manchester Phoenixin valmentajana. Hän pitää hallussaan maailmanennätystä koko jääkiekkoilu-uran aikana tehdyissä pisteissä (yli 4 000), joka jättää varjoonsa jopa Wayne Gretzkyn.

Ura 
Hand teki miesten pelien debyyttinsä vain 14-vuotiaana 20. syyskuuta 1981, kun Murrayfield Racers kärsi pelaajapulasta. Hän teki ensimmäisen pisteensä 17. lokakuuta 1981, kun syötti Chris Kellandin tekemän maalin. Hand teki kaudella 1981–1982 19 ottelussa tehopisteet 4+7=11 ja seuraavalla kaudella 24 ottelussa pisteet 20+22=42. Kaudella 1985–1986 Hand teki 100 maalia ja rikkoi samalla kaudella EIHL:n syöttöennätyksen 92 syötöllä. Edmonton Oilers varasi Handin NHL:ään vuonna 1986 12:nnella kierroksella Handin ollessa 252. varaus.

Hand nimettiin 30. joulukuuta 2011 Iso-Britannian jääkiekkomaajoukkueen päävalmentajaksi. Sopimus oli nelivuotinen.

Tilastot

Maajoukkue 
Hand on edustanut Ison-Britannian jääkiekkomaajoukkuetta vuodesta 1991 lähtien.

Lähteet
 
 
 Eliteprospects.com − Tony Hand

Viitteet

Aiheesta muualla 
 Iltalehti - Kuka on tämä Euroopan tehokkain jääkiekkoilija? 
 Jääkiekkoexpertti − Pala historiaa: Tony Hand – Britannian Gretzky 
 Iltalehti - Tiedätkö tämän lätkälegendan? Yli 4000 tehopisteen mies lopettaa uransa 

Brittiläiset jääkiekkoilijat
Edmonton Oilersin varaamat pelaajat
Vuonna 1967 syntyneet
Elävät henkilöt
Team Surprise

Team Surprise on ruotsalainen seniorimuodostelmaluistelujoukkue, joka perustettiin vuonna 1985. Joukkueen valmentajana toimii Andrea Dohany. Joukkue on voittanut maailmanmestaruuden kuudesti, vuosina 2000, 2001, 2003, 2005, 2007 ja 2012 ja sijoittunut mitaleille joka vuosi lukuun ottamatta vuosia 2010, 2011 ja 2013.

Menestys MM-kilpailuissa

Lähteet

Aiheesta muualla 
 Team Surprisen kotisivut

Muodostelmaluistelujoukkueet
Comojärvi

Comojärvi (, myös Lario) on järvi Pohjois-Italiassa Lombardian maakunnassa. Sen pinta-ala on 146 km² ja se on Italian kolmanneksi suurin järvi Gardajärven ja Maggiorejärven jälkeen. Comojärvi on yksi Euroopan syvimmistä järvistä; sen syvin kohta on yli 400 metrin syvyydessä. Y:n muotoisen järven suurin pituus on 46 km ja leveys 4,5 km.

Comon, Leccon ja Colicon kaupungit sijaitsevat Comojärven rannalla, joka on tunnettu myös rantojensa monista palatseista ja villoista.

Aiheesta muualla

Italian järvet
Pon vesistö
Lombardia
Möröt vastaan muukalaiset

Möröt vastaan muukalaiset () on yhdysvaltalainen tietokoneanimaatioelokuva. Elokuva sai ensi-iltansa Yhdysvalloissa 27. maaliskuuta 2009. Elokuvan oli alun perin tarkoitus saada ensi-iltansa toukokuussa 2009, mutta sitä siirretiin aiempaan. Suomenkielisen version pääosissa ääninäyttelevät Stan Saanila, Laura Birn, Jukka Rasila, Jorma Uotinen, Antti Pääkkönen, Carl-Kristian Rundman ja Pasi Ruohonen.

Juoni 

Kalifornialaistyttö Susan Murphy saa hääpäivänään yllättäen niskaansa avaruusmönjää täynnä olevan meteorin ja hänestä tulee 15 metriä pitkä. Hälytystilassaan armeija panee toimeksi ja Susan viedään piiloon hallituksen salaiseen laitokseen. Siellä hänen nimensä muutetaan Megarellaksi ja hän jää vankeuteen kummallisten mörköjen kanssa. Heidän vankeutensa loppuu lyhyeen, kun salaperäinen avaruusrobotti laskeutuu Maahan ja alkaa tuhota sitä.

Suomenkieliset äänet

Muissa rooleissa  
Katja Aakkula, Annamari Metsävainio, Magnus Axberg, Juha Muje, Markus Blom, Aksu Palmén, Markus Degerman, Pasi Ruohonen, Jon-Jon Geitel, Eero Saarinen, Hans Halmari, Aleksi Sariola, Petri Hanttu, Susa Saukko, Sari Havas, Timo Tuominen, Vaula Hyry, Hanna Kaila, Eija Vilpas ja Arttu Wiskari

Dialogiohjaus: Annamari Metsävainio 

Käännös: Annamari Metsävainio

Aiheesta muualla 
 

Vuoden 2009 yhdysvaltalaiset elokuvat
Yhdysvaltalaiset animaatioelokuvat
Rob Lettermanin ohjaamat elokuvat
3D-elokuvat
Yhdysvaltalaiset tieteiselokuvat
DreamWorksin elokuvat
Paramount Picturesin elokuvat
Elokuvat hirviöistä
Elokuvat avaruusolennoista
Kragerø

Kragerø on Norjan kaupunki Telemarkin läänissä. Sen rajanaapureita ovat lounaassa Risør, lännessä Gjerstad, luoteessa Drangedal ja koillisessa Bamble. Kragerøn kaupunkitaajamassa on hieman yli 5 000 asukasta, koko kunnassa vajaa 11 000. Kragerøn kunnassa on 495 saarta, salmea ja luotoa ja noin 4 000 kesähuvilaa. Purjelaivojen aikakaudella se oli eräs Norjan tärkeimpiä merenkulkukaupunkeja.

Vuonna 1960 Kragerø yhdistyi Skåtøyn ja Sannidalin silloisten kuntien kanssa. Kragerøn kaupungin lisäksi muita taajamia ovat Sannidal ja Helle. Tammikuussa 2013 tehdyn väestönlaskennan mukaan kunnassa oli 10 700 asukasta.

Ystävyyskaupungit 
 Valkeakoski,

Lähteet

Aiheesta muualla 

Norjan kaupungit
Telemarkin läänin kunnat
Wilhelm Lenz

Wilhelm Lenz (8. helmikuuta 1888 – 30. huhtikuuta 1957) oli saksalainen fyysikko, joka keksi Ising-mallin . Hänet tunnetaan myös Laplace-Runge-Lenzin vektorista.

Akateemisen uransa Lenz aloitti Göttingenin yliopistossa, jossa hän opiskeli matematiikkaa ja fysiikkaa. Vuosina 1908 - 1911 Lenz opiskeli Arnold Sommerfeldin ohjauksessa Ludwig-Maximilians-Universität Münchenissa, josta hän valmistui tohtoriksi.

Vuodesta 1921 Lenz toimi teoreettisen fysiikan professorina Hampurin yliopistossa. Hampurissa hän sai ohjattavakseen Ernst Isingin, joka ensimmäisen kerran julkaisi väitöskirjassaan vuonna 1924 Lenzin alun perin keksimän Ising-mallin. Lisäksi hän ohjasi myös J. Hans D. Jenseniä. Lenz työskenteli Hampurin yliopistossa, kunnes eläköityi vuonna 1956.

Aiheesta muualla
 Wilhelm Lenz

Lähteet

Saksalaiset fyysikot
Saksalaiset professorit
Vuonna 1888 syntyneet
Vuonna 1957 kuolleet
TDC

TDC on tanskalainen yritysoperaattori. Pohjoismaisen TDC-konsernin liikevaihto oli vuonna 2013 noin 3,3 miljardia euroa ja henkilöstömäärä noin 9 400.

Historia 
TDC:n historia Tanskassa alkaa vuodesta 1882, jolloin Kjøbenhavns Telefon-Aktieselskab ryhtyi operoimaan maan ensimmäistä puhelinlinjaa. Alun perin 22 käyttäjän puhelinlinja kasvoi nopeasti ja kattoi vuoteen 1900 mennessä 25000 käyttäjää. Vuonna 1990 Tanskan hallitus perusti Tele Danmarkin paikallisten teleyhtiöiden emoyhtiöksi. Paikalliset teleyhtiöt liitettiin osaksi Tele Danmarkia vuonna 1995. Operaattoritoiminta yksityistettiin Tanskassa vuonna 1996 ja Tele Danmarkista tuli täysin yksityinen yhtiö vuoteen 1997 mennessä. Vuonna 2000 Tele Danmark vaihtoi nimekseen TDC.

TDC Suomessa 
Suomessa TDC:llä oli Helsingin päätoimipisteen lisäksi aluetoimistot Oulussa, Tampereella ja Turussa. DNA osti vuonna 2014 TDC:n suomalaiset liiketoiminnot 154 miljoonalla eurolla.

Historia Suomessa 
TDC Oy:n kaupallinen toiminta Suomessa juontaa kahden yrityksen - Telian ja Imatran Voiman – ja niiden omistamien ja niitä seuranneiden yritysten yhdistymiseen. Vuonna 1987 Telia aloitti Suomen markkinoilla. Imatran Voima (IVO) rakensi valtakunnallisen runkoverkon 1992 ja IVO:n omistama Telivo aloitti operaattoriliiketoiminnan 1993. Tele1 Europe perustettiin Ruotsissa vuonna 1995. 1996-1997 Telia osti asteittain Telivon IVO:lta. 1997-1998 Tele1 Europen kaupallinen toiminta alkoi Ruotsissa, Norjassa ja Tanskassa. Vuonna 1999 Tele1 Europe perustettiin Suomeen ja samana vuonna yritys osti Clinet Oy:n. Vuonna 2001 Tele1 Europe vaihtoi nimekseen Song Networks. Song Networks osti Telia Finland Oy:n kiinteän verkon Suomen toiminnot ja ne yhdistyivät. Marraskuussa 2004 Song Networksista tuli osa TDC-konsernia. Maaliskuussa 2005 yrityksen nimeksi tuli TDC Song Oy. Vuodesta 2008 alkaen yritys on toiminut Suomessa nimellä TDC Oy.

Palvelut Suomessa 
TDC Oy tarjosi IP-pohjaisia data-, internet- ja puheliikenteen palveluja yrityksille, yhteisöille ja julkishallinnon organisaatioille. TDC:n IP-pohjaiset palvelut perustuivat MPLS (Multi Protocol Label Switching) -tekniikkaa hyödyntävään monipalveluverkkoon. MPLS-tekniikassa tietoverkon liikenne reitittyi paketteina lippukytkentään perustuvalla välityksellä. TDC:n MPLS-verkon ohjausprotokolla oli TCP/IP. TDC:n pääosin vuonna 1999 rakennettu pohjoismainen runkoverkko oli maailman ensimmäisiä lippukytkentään perustuvia televerkkoja. Vuonna 2007 koko TDC:n dataverkko Pohjoismaissa perustui Ethernet-tekniikkaan. TDC tarjosi asiakkailleen n. 65000 km runkoverkkoa koko Pohjoismaiden alueella. Perinteisten telepalvelujen lisäksi TDC on tarjonnut ensimmäisenä Pohjoismaisena tietoliikennetoimittajana verkostaan yritysvaihderatkaisuja, toimialaverkkoja, TV-lähetyksiä (IP-TV, VoD) ja pankkiverkkoyhteyksiä.

Lähteet

Aiheesta muualla  
 TDC:n kotisivut 
 TDC:n kotisivut 
 TDC:n kotisivut 
 TDC:n kotisivut  

Tietoliikenneyhtiöt
OMX Copenhagen 20 -indeksi
Punarintarastas

Punarintarastas (Turdus migratorius) on yleinen pohjoisamerikkalainen varpuslintu.

Koko ja ulkonäkö 
Linnun pituus on noin 25 cm, siipien kärkiväli 35–39,5 cm ja paino keskimäärin 77 g. Punarintarastas on kooltaan räkättirastaan luokkaa. Sen höyhenpuku on päältä tummanharmaa, pää on lähes musta, silmärengas on valkoinen, alapuoli oranssi, alavatsa ja alaperä valkoiset ja kurkussa on valkoista pisaratäplitystä. Naaraan selkäpuoli on ruskeamman sävyinen. Lajista tunnetaan useita alalajeja.

Vanhin rengastettu punarintarastas eli lähes 14-vuotiaaksi.

Esiintyminen 
Punarintarastas elää lähes koko Pohjois-Amerikassa Alaskasta ja Kanadan arktisilta alueilta aina Sierra Madrevuoristoa pitkin Meksikon eteläosiin saakka. Esiintymisalueen pohjoisosissa se on muuttolintu, joka talvehtii eri puolilla Yhdysvaltoja, Meksikossa ja muualla Keski-Amerikassa. Lajin elinympäristön ala on 16 miljoonaa neliökilometriä ja maailman populaation koko on noin 320 miljoonaa yksilöä. Harhautuneita yksilöitä tavataan satunnaisesti läntisessä Euroopassa. Suomessa yksi yksilö on tavattu Punkaharjulla 1.5.2003.

Elinympäristö 
Punarintarastas asuu monenlaisten metsien reunoissa ja metsäaukeilla, puutarhoissa ja puistoissa. Se on yleinen kaupunkien puistoissa ja maaseudun kylissä.

Lisääntyminen 
Naaras rakentaa pesän korsista, höyhenistä ja risuista ja vuoraa sen mudalla ja heinänkorsilla. Pesä voi olla maassa tai korkealla puussa, mutta tavallisesti se on 1,5–5 m korkealla tiheässä pensaassa, puussa tai rakennuksessa. Naaras munii 3–5 munaa, yleisimmin neljä, ja hautoo niitä noin kaksi viikkoa. Poikaset jättävät pesän kaksiviikkoisina ja itsenäistyvät kaksi viikkoa myöhemmin. Pesii yleisesti kaksi tai kolme kertaa kesän aikana. Laji on sukukypsä yksivuotiaana.

Ravinto 
Punarintarastas syö hyönteisiä, marjoja, matoja, etanoita, hämähäkkejä ja muita selkärangattomia sekä hedelmiä erityisesti talvisin.

Lähteet 
 Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4
 ADW

Viitteet 

Rastaat
Tuulikki Koivunen Bylund

Tuulikki Koivunen Bylund (s. 19. heinäkuuta 1947 Turku) oli Ruotsin kirkon Härnösandin hiippakunnan piispa. Hänet valittiin tehtävään vuonna 2009, ja hän jäi eläkkeelle vuonna 2014. Vuosina 1995-2009 Koivunen Bylund toimi Uppsalan tuomiorovastina. Hän oli Ruotsin neljäs naispiispa ja ensimmäinen piispaksi nimitetty suomalaissyntyinen nainen.

Elämäkerta 

Turussa syntynyt Koivunen Bylund vietti lapsuutensa sekä nuoruutensa Raumalla ja koki hengellisen herätyksen teini-ikäisenä. Kirjoitettuaan ylioppilaaksi Rauman tyttölyseosta Koivunen Bylund aloitti teologian opinnot Turussa.  Hän valmistui teologian kandidaatiksi Åbo Akademista, sai pappisvihkimyksen Lundissa 1971 ja väitteli teologian tohtoriksi Uppsalan yliopistossa 1994. Väitöskirjassaan hän on tutkinut yhteiskunnallisten ja diakoniatoiminnan piiriin kuuluvien laitosten syntyä 1800-luvulla, erityisesti Uppsalan Samariterhemmetiä. Koivunen Bylund on luterilainen teologi, ja hänet tunnetaan erityisesti saarnaajana ja kirkollisena johtajana. Hänen panoksiinsa kuuluu työntekijöiden organisointi Uppsalan tuomiokirkkoseurakunnassa ja työskentely Uppsalan tuomiokapitulissa ja hiippakuntaneuvostossa. Hän on jäsenenä Ruotsin valtion lääketieteellisessä eettisessä neuvostossa ja mukana Carl Bildtin johtamassa merkkivuoden 1809 komiteassa. 

Koivunen Bylund tuli tuomiorovastina tunnetuksi erityisesti 1998, kun hänet valittiin vuoden upplantilaiseksi. Syynä valintaan oli hänen siviilirohkeutensa jumalanpalveluksessa, jossa oli esillä Elisabeth Ohlson Wallinin Ecce Homo -kuvia.  

Vuonna 2005 Koivunen Bylund oli ehdokkaana Turun hiippakunnan piispaksi ja tuli äänestyksessä viidenneksi. Suomen ensimmäiseksi naispiispaksi valittiin viisi vuotta myöhemmin Irja Askola Helsingin hiippakunnassa vuonna 2010. Skaran hiippakunnan piispanvaalissa Koivunen Bylund tuli toiseksi. Huhtikuussa 2009 hänet valittiin Härnösandin hiippakunnan piispaksi ja vihittiin virkaan 8. marraskuuta Uppsalan tuomiokirkossa samalla kertaa Tukholman hiippakunnan piispaksi valitun Eva Brunnen kanssa. Hänen edeltäjänsä Härnösandin piispana oli Tony Guldbrandzén ja hänen seuraajakseen valittiin Eva Nordung Byström.

Lähteet

Ruotsalaiset teologit
Suomalaiset teologit
Ruotsin kirkon piispat ja arkkipiispat
Vuonna 1947 syntyneet
Elävät henkilöt
Ruotsinsuomalaiset henkilöt
Härnösandin hiippakunta
Zinaida Greceanîi

Zinaida Greceanîi (, s. 7. helmikuuta 1956) on moldovalainen poliitikko ja Moldovan tasavallan pääministeri 2008–2009. Hän on Moldovan sosialistipuolueen jäsen ja Moldovan oli  ensimmäinen naispääministeri.

Tausta ja yksityiselämä 
Greceanîin vanhemmat Petrea Bujor (1906–1996) ja Marioara Ursu (1918–1993) karkotettiin Siperiaan vuonna 1951, koska he olivat Jehovan todistajia. Greceanîi ei itse ole kuulunut Jehovan todistajiin, vaan hänet kastettiin ortodoksiksi. Perhe palasi Moldovaan vuonna 1968 ja asettui Cotiujenin kylään.. 

Greceanîi valmistui vuonna 1982 Moldovan valtionyliopistosta ekonomiksi ja toimi erilaisissa taloushallinnon tehtävissä vuoteen 1994 asti.. 

Greceanîin äidinkieli on romania, ja lisäksi hän osaa sujuvasti venäjää.

Greceanîi on naimisissa Alexei Greceanîin kanssa. Parilla on poika ja tytär, joille vanhempien väitetään junailleen korruption kautta luksusasunnot Greceanîin poliittisten kytkösten ansiosta..

Poliittinen ura 
Greceanîi siirtyi vuonna 1994 Romanian valtiovarainministeriön palvelukseen, josta presidentti Vladimir Voronin nosti hänet virkaatekeväksi valtiovarainministeriksi vuonna 2002. Kolme vuotta myöhemmin hänet valittiin Moldovan varapääministeriksi.. 

Greceanîi nimitettiin pääministeriksi vuonna 2008, kun Vasile Tarlev erosi virastaan. Greceanîista tuli Moldovan ensimmäinen naispuolinen pääministeri.. 

Greceanîi valittiin ensimmäistä kertaa vaaleilla poliittiseen tehtävään vuonna 2009, kun hän oli ehdolla Moldovan parlamenttiin Chişinăun vaalipiiristä. Vuonna 2011 Greceanîi erosi kommunistisesta puolueesta yhdessä muun muassa Igor Dodonin kanssa ja liittyi sosialisteihin. Syynä eroon olivat ristiriidat puolueen johdon kanssa.. 

Greceanîi toimi 2019–2021 parlamentin puhemiehenä.

Kuvia

Lähteet 

Moldovan pääministerit
Vuonna 1956 syntyneet
Elävät henkilöt
Huoneentaulu

Huoneentaulu oli liite Martti Lutherin Vähässä katekismuksessa, jossa oli Raamatun ohjeista perheenjäsenten ja yhteiskunnan eri ryhmien velvollisuuksista toisiaan kohtaan. Tähän sisältyy kolmisäätyoppi. 

Raamattu
Emil Kraepelin

Emil Kraepelin (15. helmikuuta 1856 Neustrelitz, Mecklenburg-Strelitz − 7. lokakuuta 1926 München, Saksa) oli saksalainen psykiatri. Hän uudisti näkemyksiä esimerkiksi skitsofreniasta sekä Alzheimerin taudista ja häntä pidetään yhtenä nykyaikaisen psykiatrian isistä.

1900-luvun alussa psykiatrisia sairauksia pidettiin fysiologisina rap­peu­tu­mis­ilmiöinä, joihin joillakuilla ihmisillä on tavallista voimakkaampi pe­rin­nöllinen tai­pu­mus. Ulkoiset seikat korkeintaan laukaisevat fysiologisen tapahtumasarjan, joka on var­si­nai­nen sairaus. Kraepelin edusti tätä ajattelutapaa, jossa psykiatriset sairaudet olivat perinnöllisiä ja biologisia toimintahäiriöitä.

Kraepelin teki ensimmäisiä tieteellisiä tutkimuksia kielilläpuhumisesta tutkiessaan skitsofreniapotilaiden kielellistä käyttäytymistä. Hän yhdisti kielilläpuhumisen skitsofreniaan.

Kraepelin pani alulle Heidelbergin yliopiston psykiatrisen sairaalan potilaiden taideteosten kokoelman, jota Hans Prinzhorn myöhemmin laajensi kokoelmaksi, joka nykyisin tunnetaan nimellä Prinzhornin kokoelma.

Kraepelin oli eugeniikan puolestapuhuja.

Tautiluokitus
Kraepelin kehitti 1880-luvulla kuvailevan tautiluokitusjärjestelmän, jota käytettiin pitkälle 1900-luvulle tautien luokitukseen. Systeemissä ei alkuun huomioitu psykodynaamisia tekijöitä, jotka myöhemmässä vaiheessa täydennettiin siihen.

Kraepelinin jälkeen 1970-luvulla syntyi neokraepeliniläisten aloitteesta DSM-III-nimisen mielenterveyden ja käyttäytymisen häiriöiden diagnoosijärjestelmän kehittely. Neokraepeliniläisiä ei pidetä yhden koulukunnan edustajina eikä tautiluokituksen ainoina kehittäjinä, mutta DMS-III perustuu kuitenkin merkittävästi Kraepelinin luokituksen pohjalle.

Lähteet 
  Anna Maria Viljanen, Psykiatria ja kulttuuri. Suomen Antropologinen Seura; Stakes, 1994 ISBN 951-47-8526-6 Stakesin tutkimuksia 37

Viitteet

Aiheesta muualla 
 Emil Kraepelin in memoriam Duodecim 1/1927

Saksalaiset psykiatrit
Vuonna 1856 syntyneet
Vuonna 1926 kuolleet
Populaatiodynamiikka

Populaatiodynamiikka tarkoittaa tietyllä alueella elävien ja kasvavien yksilöiden muodostaman populaation eli kannan koon ja tiheyden sekä sisäisen rakenteen muuttumista tilan ja ajan suhteen, sekä näihin kaikkiin vaikuttavia tekijöitä.

Sisäiseen rakenteeseen kuuluvat esimerkiksi sukupuoli- ja ikärakenne. Populaatioon vaikuttavia tekijöitä ovat populaatiotiheydestä riippumattomat, esimerkiksi erilaiset luonnonkatastrofit, tai tiheydestä riippuvaisia, kuten ravinnon jakautuminen tai ylikansoitetussa yhteisössä leviävät taudit.

Lähteet 
 
 Populaatioekologia/populaatiodynamiikka
 Ekologian perusteet

Ekologia
Grandiosa

Grandiosa on pakastepizza, jota Suomessa markkinoi Orkla Foods Finland. Grandiosa-sarjaan kuuluu Grandiosa Big One -pannupizzoja, erilaisia kiviuunipizzoja sekä välipalapizzoja.

Grandiosan suosituinta pakastepizzaa Superiore for Meat Loversia myydään noin miljoona kappaletta vuodessa.

Lähteet

Aiheesta muualla 
Grandiosan suomenkieliset kotisivut

Pizza
Elintarvikealan tuotemerkit
Orklan tuotemerkit
Peter Honess

Peter Honess (s. 1945 Englanti, Iso-Britannia) on brittiläinen elokuvaleikkaaja. Hän on ollut ehdolla parhaan leikkauksen Oscar-palkintoon elokuvasta L.A. Confidential (1997). Hän on leikannut myös elokuvan Harry Potter ja salaisuuksien kammio (2002).

Filmografiaa 
Se on elossa! (1974)
Electric Dreams (1984)
Haukkani Memed (1984)
Taistelu huomisesta (1984)
Rakkauteni, kohtaloni (1985)
Highlander - kuolematon (1986)
Pahan riivaamat (1987)
Veriveljet (1989)
Sankari vai vakooja (1990)
Harhaluoti (1991)
Moni kakku päältä kaunis (1993)
Vaarallinen McCoy (1993)
Kova paikka: Shadow (1994)
Rob Roy (1995)
Silmä silmästä (1996)
L.A. Confidential (1997)
Salasana: Mercury (1998)
The kid – pojasta mieheksi (2000)
Pelon ilmapiiri (2001)
Hurjapäät (2001)
Harry Potter ja salaisuuksien kammio (2002)
Troija (2004)
Poseidon (2006)
Kultainen kompassi (2007)

Aiheesta muualla 
 

Brittiläiset elokuvaleikkaajat
Vuonna 1945 syntyneet
Elävät henkilöt
Lassi Tuovi

Lassi Tuovi (s. 31. joulukuuta 1986 Lappeenranta) on suomalainen koripallovalmentaja ja kilpauransa päättänyt koripalloilija. Hän toimii nykyisin ranskalaisen Strasbourg IG:n päävalmentajana sekä Suomen maajoukkueen päävalmentajana.

Pelaajaura 
Ennen siirtymistään valmentajaksi Tuovi pelasi koripalloa Lappeenrannan NMKY:n edustusjoukkueessa. Hän pelasi Korisliigassa kausina 2002–2003 sekä 2003–2004. Hänen pelaajauransa päättyi polvivammaan.

Valmentajaura 
Vuosina 2016–2017 ja 2018–2020 Tuovi toimi Ranskan pääsarjassa pelaavan Strasbourg IG:n apuvalmentajana. Tammikuussa 2020 joukkue erotti päävalmentajansa Vincent Collet’n ja nosti Tuovin päävalmentajaksi. Kaudella 2017–2018 hän toimi ranskalaisen BCM Gravelines-Dunkerquen apuvalmentajana.

Helmikuussa 2015 Tuovi siirtyi apuvalmentajaksi turkkilaiseen Beşiktaşiin Henrik Dettmannin toimiessa päävalmentajana. Hän teki joukkueen kanssa puolentoista vuoden mittaisen sopimuksen.

Kaudesta 2011–2012 kauden 2013–2014 loppuun hän toimi Lappeenrannan NMKY:n edustusjoukkueen päävalmentajana, mitä ennen hän toimi kaudesta 2004–2005 joukkueen apuvalmentajana. Hän on tehnyt myös työtä lappeenrantalaisen juniorikoripallon parissa, NMKY:n päätoimisena juniorivalmentajana vuosina 2007–2011 ja B-nuorten valmentajana vuosina 2003–2004.

Tuovi on käynyt Suomen Koripalloliiton huippuvalmentajakoulutuksen, johon hänet valittiin keväällä 2009. Seurajoukkuetason ohella hän on toiminut myös Suomen miesten koripallomaajoukkueen apuvalmentajana ja videokoordinaattorina.

Lähteet 
 Koripallomaa­joukkueen apu­valmentaja Lassi Tuovi on konkari jo nuorena  hs.fi
 Lassi Tuovi  baskethotel.com

Viitteet 

Suomalaiset koripalloilijat
Suomalaiset koripallovalmentajat
Vuonna 1986 syntyneet
Elävät henkilöt
Øystein Olsen

Øystein Olsen voi tarkoittaa ainakin seuraavia henkilöitä:

 Øystein Olsen (s. 1944), norjalainen metodistipiispa
 Øystein Olsen (s. 1952), norjalainen ekonomisti
 Øystein Olsen (s. 1969), norjalainen jääkiekkoilija.
Nokia 2680 slide

Nokia 2680 slide on Nokian huhtikuussa 2008 julkaisema matkapuhelin. Myyntiin puhelin tuli saman vuoden syyskuussa.

Toiminnot 
 kamera, VGA-tarkkuus (640 × 480)
 Video/Ääninauhuri
 MP3-soitin
 FM-radio
 Bluetooth

Lisätietoja 
 32 Mb:n sisäinen muisti.
 valmiusaika jopa 419 tuntia ja puheaika 3 h 43 min 
 65 000 värin näyttö.

Katso myös 
 Luettelo Nokian tuotteista

Lähteet

Aiheesta muualla 
 Käyttöohjeet
 Nokia 2680 slide - Tuki

Nokian matkapuhelimet
Vuoden 2008 matkapuhelimet
Emporia Telecom

Emporia Telecom on itävaltalainen matkapuhelinvalmistaja, jonka kotipaikka on Linz. Se valmistaa pääasiassa ikääntyneille tarkoitettuja matkapuhelimia ja oheislaitteita.

Senioripuhelimet
Itävaltalaiset yritykset
Agomelatiini

Agomelatiini (kauppanimet Valdoxan, Melitor, Thymanax) on kemiallinen yhdiste, joka on rakenteellisesti läheistä sukua melatoniinille. Agomelatiini on tehokas agonisti melatoniinireseptoreille ja heikko antagonisti serotoniini-2C (5-HT2C) -reseptoreille.

Kontrolloidut kokeet ihmisillä ovat näyttäneet, että agomelatiini on verrattavissa paroksetiiniin masennuksen hoidossa. Agomelatiini näytti merkittäviä hyötyjä paroksetiiniin verrattuna, koska SSRI-lääkkeille tyypillisiä hankalia seksuaalisia sivuvaikutuksia ei ollut lainkaan. Koska lääke toimii melatoniinireseptoreissa, agomelatiini näyttää merkille pantavaa paranemista unen laadussa. Kuitenkaan lääke ei aiheuta päiväaikaista väsymystä muiden sedatiivisten masennuslääkkeiden tapaan. Agomelatiinilla on myös ahdistusta poistavia ominaisuuksia, ja se voikin osoittautua hyvin käyttökelpoiseksi ahdistuneisuushäiriöiden hoidossa. Lääkkeen on toivottu tehoavan poikkeavien reseptorivaikutuksiensa myös hoitoresistenssiin masennukseen.

Agomelatiinin löysi ja kehitti eurooppalainen lääkeyhtiö Servier Laboratories Ltd. 

Euroopan lääkevirasto antoi agomelatiini myyntiluvan masennuksen hoitoon 19. helmikuuta 2009. Lääkevalmistekomitea (CHMP) katsoi kuitenkin, että sen edut saattavat olla muiden masennuslääkkeiden etuja pienemmät masennuksen hoidossa. Lääkeen eurooppalainen kehittäjä Servier myi myyntiluvan Yhdysvaltojen markkinoille Novartikselle, mutta Novartis ei viimeisten testausten jälkeen jatkanut pyrkimystään saada agomelatiinille myyntilupaa Yhdysvaltojen elintarvike- ja lääkevirasto FDA:lta, joten agomelatiini on myynnissä vain Euroopan talousalueella ja Australiassa.

Lähteet

Linkit
Novartis pipeline
 Antidepressant-like activity of S 20098 (agomelatine) in the forced swimming test in rodents: involvement of melatonin and serotonin receptors
 The Novel Melatonin Agonist Agomelatine (S20098) Is an Antagonist at 5-Hydroxytryptamine2C Receptors, Blockade of Which Enhances the Activity of Frontocortical Dopaminergic and Adrenergic Pathways
 Agomelatine treatment has promising results in transgenic murine model 
 Phase III trial data November 2007 http://www.nelm.nhs.uk/Record%20Viewing/viewRecord.aspx?id=587059
Kyoto Encyclopedia of Genes and Genomes (KEGG): Agomelatine 

Masennuslääkkeet
Asetamidit
Fenetyyliamiinit
Kylmälaboratorio

Kylmälaboratorio on Teknillisessä korkeakoulussa toimiva itsenäinen tutkimuslaboratorio, jossa tutkimuksen pääkohteet ovat matalien lämpötilojen fysiikka, nanoelektroniikka ja aivotutkimus. Kylmälaboratorion perusti vuonna 1965 Olli Lounasmaa, joka johti laboratoriota kunnes jäi eläkkeelle vuonna 1996. Tällöin uudeksi johtajaksi nousi professori Mikko Paalanen. Hänen siirryttyään eläkkeelle seuraajaksi tuli professori Pertti Hakonen.

Laboratorion tunnetuimpia saavutuksia on matalien lämpötilojen yhä voimassa oleva maailmanennätys  100 pikokelviniä. Tärkeimpiä saavutuksia ovat, paitsi useiden kansainvälisten huippututkijoiden koulutus, erittäin tarkan aivojen magneettikuvausteknologian magnetoenkefalografian eli MEGin keksiminen ja rakentaminen.

Katso myös
Olli Lounasmaa
Riitta Hari
Mikko Paalanen
Jukka Pekola
Pertti Hakonen
Grigori Volovik

Lähteet

Aiheesta muualla
Kylmälaboratorio
Low Temperature Laboratory  (aalto.fi)
Low Temperature Research (LTQ) at Aalto University   (youtube.com)

Suomen laboratoriot
Teknillinen korkeakoulu
Oulaisten jäähalli

Oulaisten jäähalli (Oula Areena, mainosnimiltään Raita Sport Areena ja Prorink Areena) on Oulaisissa sijaitseva jäähalli, jossa Oulaisten Kiekko-cobrat pelaavat ottelunsa. Jäähalli rakennettiin vuonna 2000, jolloin sen nimi oli Prorink Areena. 

Oulaisten rakennukset ja rakennelmat
Suomen jäähallit
Jóhanna Guðrún Jónsdóttir

Jóhanna Guðrún Jónsdóttir (s. 16. lokakuuta 1990 Kööpenhamina, Tanska), tunnetaan paremmin nimellä Yohanna, on islantilainen laulaja, joka edusti Islantia vuoden 2009 Eurovision laulukilpailussa kappaleella ”Is It True?”. Hän sijoittui kilpailussa toiseksi 218 pisteellä jääden ennätyksellisen 169 pisteen päähän voittajasta.

Taustaa 

Yohanna syntyi Kööpenhaminassa, mutta muutti kaksivuotiaana Hafnarfjörðuriin, Islantiin. Hän aloitti esiintymisen ollessaan yhdeksän ja työskenteli Broadway-teatterissa ennen osallistumistaan vuoden 2009 euroviisuihin, missä hän sijoittui toiseksi 218 pisteellä.

Yohannan Euroviisuissa esittämä kappale ”Is It True?” oli yksi iTunesin ladatuimpia kappaleita yhdessä Norjan voittokappaleen ”Fairytale” kanssa. Yohannan esikoisalbumi Butterflies and Elvis julkaistiin Islannissa ja Ruotsissa vuonna 2008, ja siltä ensimmäisenä julkaistu single oli ”Miss You”.

Diskografia

Albumit
 Butterflies and Elvis (2008)

Singlet 
 Is It True? (2009)
 Miss You (2009)

Lähteet

Aiheesta muualla 

 Virallinen nettisivu
 
 Yohanna Twitterissä

Islannin euroviisuedustajat
Islantilaiset laulajat
Vuoden 2009 euroviisuedustajat
Vuonna 1990 syntyneet
Elävät henkilöt
GOS

gOS oli Ubuntu 8.04 LTS:ään perustuva Linux-pohjainen tietokoneen käyttöjärjestelmä, jota on pyritty sovittamaan vähätehoisille tietokoneille ja Googlen kanssa verkossa käytettäväksi. Nimitys gOS tarkoittaa good Operating System:iä (suom. hyvä käyttöjärjestelmä). Käyttöjärjestelmää on käytetty muun muassa Yhdysvalloissa vähätehoisten Wal-Mart:ssa myytävien noin 200 Yhdysvaltain dollarin hintaisten pöytätietokoneiden ensiasennuskäyttöjärjestelmänä. 

Käyttöjärjestelmä gOS 3.0:n lisäksi on tuotettu gOS 3.1 Gadgets (Pienohjelmat), jossa on Googlen käyttäjätunnukseen liittyvien ohjelmien linkit etusivulla.

Linux-jakelupaketit
Kailo

Kailo on Naantalissa Naantalinaukolla sijaitseva saari, jossa sijaitsee Muumimaailma ja sen yhteydessä Emma-teatteri sekä muussa osassa saarta kaupunkilaisten virkistysalueita. Kailon omistaa Naantalin kaupunki, ja pääosin se on vuokrattu elämyspuisto Muumimaailma Oy:lle
. Saareen johtaa 250-metrinen ponttonisilta Naantalin vanhastakaupungista, Ailostenniemestä. Suomen tasavallan presidentin kesäasunto Kultaranta sijaitsee 500 metriä Kailosta lounaaseen.

Maantiede 

Kailo on Naantalin kaupungin ulkoilusaari, ja noin kolmannes sen pinta-alasta on vapaasti käytettävissä. Saaressa on muun muassa uimaranta, yleisösauna, grillauspaikka, kaksi tenniskenttää sekä lentopallokenttä. Talvisin vapaa liikkuminen on sallittua myös Muumimaailman alueella.

Kailoa reunustaa sen eteläreunassa kalliojyrkänne, minkä lisäksi keskiosassa on erillinen kallioalue. Pohjoisessa taas on kallioinen niemi, joka on kaupungin hallinnassa. Saaren metsät ovat keskeisiltä osin kalliomännikköä ja katajikkoa, mutta pohjoisosassa on lisäksi kangasmetsää. Rannoilla on rantajyrkänteiden lisäksi sileitä rantakallioita, hiekkaisia uimarantoja ja ruovikoita.

Historia 

Kailon saari on ollut 1400-luvulta Naantalin seurakunnan ja sen edeltäjien omistuksessa. Saaren lähistöltä pyydettiin kalaa, ja sen kirsikkametsät tunnettiin laajalti Naantalissa. Kailossa on asunut muun muassa useita pappilan torppareita, joista viimeinen muutti saarelta pois vuonna 1932. Seurakunta otti tämän jälkeen saaren oman käyttöönsä, ja Kailossa pidettiin 1960-luvulta alkaen rippileirejä. Torppareiden viljelemät pellot muuttuivat vähitellen niityiksi.

Vuonna 1977 tehtiin vaihtokauppa, jossa kaupunki sai saaren itselleen seurakunnalta. Kaupunki alkoi kehittää saarta virkistysalueeksi ja rakennutti sinne saunarakennuksen, uimarannan, kesäteatterin ja tenniskentän. Vuonna 1978 valmistui kiinteä liikenneyhteys ponttonisillan muodossa ja kunnallisen vesihuoltoverkoston piirissä Kailo on ollut 1970-luvulta lähtien. Naantalin teatteri esitti kesäteatteria Kailon saaren näyttämöllä 1980-luvun alkupuolelta Muumimaailman tuloon saakka.

Muumimaailma alkoi toimia saarella vuonna 1993, minkä jälkeen sinne on rakennettu lukuisia rakennuksia. Vuonna 2000 aiempi puinen ponttonisilta korvattiin nykyisellä betonisella, koska olemassa oleva silta osoittautui liian ahtaaksi huoltoliikenteelle. Sittemmin Muumimaailman tila Kailossa on jäänyt riittämättömäksi ja sen laajenemistarpeet ovat olleet Naantalissa esillä aika ajoin. Esimerkiksi vuonna 2009 Muumimaailmalla oli Kailossa rakennusoikeutta jäljellä vain 50 neliömetriä. Naantalin kaupunki haluaa kuitenkin säilyttää osan Kailon saaresta avoimena virkistys- ja liikunta-alueena kaupunkilaisille. Vuonna 2017 Naantalin kaupunki ja Muumimaailma Oy neuvottelivat uusista yhteistyö- ja vuokrasopimuksista joka mahdollistaa mm. laajentumisen Kailon saarelta varattaville alueille sekä Nunnakadulle.

Lähteet

Viitteet

Aiheesta muualla 

 
 
 

Naantalin saaret
Stephen Wiltshire

Stephen Wiltshire (s. 24. huhtikuuta 1974 Lontoo, Englanti) on arkkitehtuuriin erikoistunut taiteilija, joka on diagnosoitu autistiksi. Wiltshire syntyi Lontoossa, mutta hänen vanhempansa ovat Karibialta. Hänellä on erikoinen kyky piirtää kaupunkimaisemia vain lyhyen kertakatselun jälkeen. Hän on savant, yksi noin sadasta erityislahjakkaasta autistista.

Lapsuus
Wiltshire ei puhunut varhaislapsuudessa, ja kolmevuotiaana hänellä diagnosoitiin Kannerin oireyhtymä. Hänen isänsä kuoli samana vuonna moottoripyöräonnettomuudessa. Viisivuotiaana Stephen meni lontoolaiseen Queensmillin kouluun, jossa hänen kiinnostuksensa piirtämiseen tuli ilmi. Hän alkoi ilmaista itseään piirtämällä. Kahdeksanvuotiaana hän alkoi piirtää kuvitteellisia maanjäristyksen jälkeisiä kaupunkimaisemia ja autoja. 

Opettajat alkoivat kannustaa Wiltshirea piirtämisessä, ja heidän avullaan hän vähitellen yhdeksänvuotiaana oppi puhumaan. Kymmenvuotiaana hän piirsi sarjan Lontoon maamerkkejä, yhden kutakin kirjainta kohti, ja nimitti sen "Lontoon aakkosiksi".

Vuonna 1987 Wiltshire oli mukana BBC:n ohjelmassa The Foolish Wise Ones. Kokoelma hänen töitään julkaistiin samana vuonna nimellä Drawings.  Wiltshire voi katsoa kohdetta kerran ja piirtää siitä sitten hyvin tarkan ja yksityiskohtaisen kuvan. Hän on piirtänyt koko Lontoon keskustan tehtyään helikopterimatkan sen yllä. Hän tekee myös kuvitteellisia maisemia, kuten piirroksen St. Paulin katedraalista liekkien keskellä. Vuonna 2003 hänen töistään järjestettiin retrospektiivinen näyttely Orleans House -galleriassa Twickenhamissa Lontoossa.

Wiltshiren työstä on tehty useita televisiodokumentteja. Neurologi Oliver Sacks on kirjoittanut hänestä luvun  "Prodigies" kirjassaan An Anthropologist on Mars. 

Wiltshiren piirustuksista julkaistuja kirjoja ovat Drawings (1987), Cities (1989), Floating Cities (1991) ja Stephen Wiltshire's American Dream (1993). 

Vuosina 1995–1998 Wiltshire opiskeli lontoolaisessa taidekoulussa City and Guilds of London Art School Lambethissa Etelä-Lontoossa.

Toukokuussa 2005 Wiltshire teki pisimmän panoraamatyönsä ulkomuistista Tokiossa, jossa hän piirsi kymmenmetriselle kankaalle seitsemän päivää tehtyään lyhyen helikopterilennon kaupungin yläpuolella. Hän on sittemmin kiertänyt piirtämässä eri puolilla maailmaa.

Vuonna 2006 Stephen Wiltshire palkittiin kunniamerkillä Member of the Order of the British Empire taiteen hyväksi tekemästään työstä. Hän avasi syyskuussa 2006 oman gallerian Lontoon Pall Mallin varrella olevassa Royal Opera Arcadessa.

Lähteet

Aiheesta muualla

 Stephen Wiltshire's site
 Detailed Biography
 The 5 meter long panoramic memory drawing of Rome  
 The 10 meter long panoramic memory drawing of Tokyo 
 Panorama of Dubai, Madrid, Jerusalem and London
 
 Videos 
 Virtual tour of Wiltshire's London gallery – BBC

Brittiläiset taiteilijat
Autismin kirjon henkilöt
Savant-lahjakkaat henkilöt
Vuonna 1974 syntyneet
Elävät henkilöt
Karvetin koulu

Karvetin koulu on Naantalissa, Karvetin kaupunginosassa sijaitseva vuonna 1985 valmistunut alakoulu. Koulussa on noin 200 oppilasta, yhdessätoista perusopetusryhmässä. Näin ollen yhdellä luokalla on keskinmäärin 18 oppilasta. Karvetin koulussa on myös opetusta erityistä tukea tarvitseville kommunikaatiovaikeuksisille lapsille, sekä kolme erityisluokanopettajaa jotka ohjaavat pienryhmiä.

Koulussa on 511 m² liikuntasali, koripallokenttä ja välittömässä läheisyydessä lämmitettävä tekonurmikenttä. Koulua laajennettiin vuosina 2008-2009, jolloin laajennusosaan tuli uusia luokkatiloja, terveydenhoitajan ja kiinteistönhoitajan tilat sekä tekonurmen käyttäjien pukuhuonetilat. Hankkeen kustannukset olivat 2,8 miljoonaa euroa.

Karvetin koulun keittiö valmistaa oman koulun lisäksi Karvetin päiväkodin, Tammiston päiväkodin, Nuhjalan päiväkodin, Isotalontien ryhmäperhepäiväkodin sekä Karvetin varahoitokodin ateriat.

Karvetin koululla on järjestetty vuosina 2006 ja 2008 footbagin Suomen-mestaruus-kilpailut sekä vuonna 2004 verkkofootbagin kaksinpelin SM-kisat.

Lähteet

Aiheesta muualla 
  

Suomen peruskoulut
Naantalin oppilaitokset
Andrejevin heijastus

Andrejevin heijastus on puhtaassa normaalijohde-suprajohderajapinnassa tapahtuva prosessi, jossa suprajohteen energia-aukkoa pienemmän energian omaava elektroni (fermienergian yläpuolella oleva kvasihiukkaseksitaatio) heijastuu takaisin normaalijohteeseen aukkona (fermienergian alapuolella oleva kvasihiukkaseksitaatio). Tuloksena prosessista suprajohteeseen syntyy Cooperin pari. Andrejevin heijastus on saanut nimensä venäläisen fyysikon Aleksander F. Andrejevin mukaan.

Andrejevin heijastus selittää, miksi suprajohteet, joilla on ääretön sähkönjohtavuus, ovat tavattoman huonoja lämmönjohteita. Prosessissa varaus siirtyy normaalijohteesta suprajohteeseen, mutta kvasihiukkasten kuljettama energia (entropiavirta) heijastuu liitoksesta takaisin normaalijohteeseen.

Andrejevin heijastuksen luoma elektroni-aukkokorrelaatio saa aikaan suprajohtavan läheisilmiön, jonka ansiosta normaalijohteessa lähellä normaali-suprajohderajapintaa voidaan havaita suprajohtavia ominaisuuksia.

Lähteet 

Suprajohtavuus
Marc Forster

Marc Forster (s. 30. marraskuuta 1969 Illertissen, Länsi-Saksa) on saksalainen elokuvaohjaaja. Hänet tunnetaan parhaiten elokuvan 007 Quantum of Solace ohjauksesta.

Forster oli ehdolla Golden Globe -palkinnon saajaksi parhaasta ohjauksesta elokuvasta Finding Neverland – tarinan lähteillä.

Filmografia 
 Loungers (1995)
 Everything Put Together (2000)
 Monster's Ball (2001)
 Finding Neverland – tarinan lähteillä (Finding Neverland, 2004)
 Stay (2005)
 Aidosti outoa (Stranger Than Fiction, 2006)
 Leijapoika (The Kite Runner, 2007)
 007 Quantum of Solace (Quantum of Solace, 2008)
 Machine Gun Preacher (2011)
 World War Z (2013)
 All I See Is You (2016)
 Risto Reipas ja Nalle Puh (2018)

Aiheesta muualla 
 

Saksalaiset elokuvaohjaajat
Vuonna 1969 syntyneet
Elävät henkilöt
Soraya Arnelas

Soraya Arnelas, taiteilijanimeltään Soraya (s. 13. syyskuuta 1982) on suosittu espanjalainen laulaja. Hän edusti Espanjaa Eurovision laulukilpailussa 2009 kappaleella La noche es para mí. Kilpailun finaalissa hän sijoittui 23:nneksi 23 pisteellä.

Albumit
Corazón De Fuego (2005)
Ochenta's (2006)
Dolce Vita (2007)
Sin Miedo (2008)

Singlet
Mi Mundo Sin Tí (2005)
Corazón De Fuego (2005)
Self Control (2006)
Call Me (2006)
La Dolce Vita (2007)
Words (2007)
Sin Miedo (2007)
La Noche Es Para Mí (2009)
Caminaré (2009)
Live Your Dreams (2010)

Lähteet

Aiheesta muualla
Soraya Arnelasin virallinen sivusto 

Espanjalaiset laulajat
Espanjan euroviisuedustajat
Vuoden 2009 euroviisuedustajat
Vuonna 1982 syntyneet
Elävät henkilöt
AK-103

Kalashnikov-103 eli AK-103 on uudempi malli perinteisestä venäläisestä AK-47 rynnäkkökivääristä.

Aseen ostajiin kuuluvat liittovaltion vartiopalvelu ja rikosseuraamusvirasto.
Venäjän valtio teki sopimuksen Venezuelan kanssa sadantuhannen aseen toimittamisesta Venezuelan armeijalle vuonna 2006 ja oikeudesta valmistaa lisenssillä 50 000 kivääriä vuodessa vuodesta 2010 alkaen.

Lisävarusteet
 Vaimennin
 Kiikaritähtäin
 GP-30 kranaatinlaukaisija (Granatomjot Podstvolnyi)

Lähteet
 Defence Technology Equipment site

Viitteet

Aiheesta muualla 

Rynnäkkökiväärit
Tsutomu Yamaguchi

Tsutomu Yamaguchi ( Yamaguchi Tsutomu, 16. maaliskuuta 1916  – 4. tammikuuta 2010) oli japanilainen mies, joka selvisi sekä Hiroshiman että Nagasakin pommituksista. Hänet oli jo todettu hibakushaksi (Hiroshiman tai Nagasakin pommituksesta selvinnyt henkilö) Nagasakin pommituksesta, mutta 24. maaliskuuta 2009 Japanin hallitus varmisti Yamaguchin olleen myös aiemmassa, Hiroshiman pommituksessa.

Tausta 
6. elokuuta 1945 insinöörinä Mitsubishi Heavy Industriesin palveluksessa liikematkalla ollut Yamaguchi oli astumassa ulos raitiovaunusta, kun atomipommi Little Boy pudotettiin kaupunkiin kolmen kilometrin päässä hänestä. Räjähdys tuhosi hänen vasemman korvansa tärykalvon, sokeutti hänet väliaikaisesti ja aiheutti vakavia palovammoja hänen ylävartaloonsa. Hänet pantiin siteisiin palovammojen takia, ja hän kaljuuntui. Radioaktiivinen laskeuma aiheutti hänen vaimolleen myrkytyksen. Yamaguchi vietti yön ilmahyökkäyssuojassa ennen kuin palasi kotikaupunkiinsa Nagasakiin seuraavana päivänä. Paria päivää myöhemmin 9. elokuuta toinen pommi, Fat Man, pudotettiin Nagasakiin, mistä hän myös selvisi.

Myöhempi elämä 
Yamaguchi kärsi syövästä, jonka pommitukset saattoivat aiheuttaa. Hän kirjoitti 1980-luvulla kirjan kokemuksistaan ja oli vuonna 2006 mukana pommituksista selvinneitä käsittelevässä dokumentissa Nijūhibaku (”Kahdesti pommitettu”). Hän protestoi aktiivisesti ydinaseita vastaan. Hänellä oli kaksi tytärtä, Toshiko ja Naoko, sekä poika Katsutoshi, joka kuoli vuonna 2005. Yamaguchin vaimo kuoli vuonna 2008, ja hän itse kuoli 93-vuotiaana vatsasyöpään tammikuussa 2010.

Lähteet 

Japanilaiset toisen maailmansodan henkilöt
Hiroshiman ja Nagasakin pommitukset
Vuonna 1916 syntyneet
Vuonna 2010 kuolleet
The Cheetah Girls: One World

The Cheetah Girls: One World on vuonna 2008 ensi-iltansa saanut yhdysvaltalainen elokuva, joka on samalla kolmas osa The Cheetah Girls -elokuvasarjassa. Elokuvan ohjasi Paul Hoen ja käsikirjoitti Nisha Ganatra. Pääosassa esiintyivät kahdessa edellisessäkin mukana olleet Adrienne Bailon, Sabrina Bryan ja Kiely Williams.

Näyttelijät

Disney Channelin elokuvat
Yhdysvaltalaiset elokuvamusikaalit
Vuoden 2008 yhdysvaltalaiset elokuvat 
Paul Hoenin ohjaamat elokuvat
Yhdysvaltalaiset nuortenelokuvat
Jamie Campbell Bower

James Metcalfe "Jamie" Campbell Bower (s. 22. marraskuuta 1988 Lontoo, Britannia) on englantilainen näyttelijä, laulaja ja entinen malli. Hän on näytellyt muun muassa Anthony Hopen roolissa Tim Burtonin elokuvassa Sweeney Todd: Fleet Streetin paholaisparturi ja Caius Volturia Stephenie Meyerin kirjasarjaan perustuvassa Twilight-elokuvasarjassa.

Tausta 
Lontoolainen Campbell Bower aloitti opiskelunsa Bedalesin sisäoppilaitoksessa, Hampshiressa ja on National Youth Music Theatren entinen oppilas. Hänen näyttelijänuransa alkoi, kun hänen hyvä ystävänsä suositteli häntä agentilleen. Ennen vuotta 2007 Campbell Bower työskenteli vielä täysipäiväisesti mallina lontoolaisen Select Model Managementin toimistossa.

Ura 
Campbell Bowerin ensimmäinen rooli oli BBC:n vuonna 2007 tuottamassa draamaelokuvassa Illanistujaiset. Seuraavana vuonna Campbell Bower näytteli elokuvissa RocknRolla ja Sotatalvi. Vuonna 2009 hän näytteli The Prisoner-nimisen sarjan uudelleenfilmatisoinnissa roolinimellä Number 11-12. ja Stephenie Meyerin Houkutus-kirjasarjan toiseen osaan perustuvassa elokuvassa Twilight – Uusikuu, jonka ohjasi Chris Weitz. Kyseisessä elokuvassa hän näyttelee Voltureihin kuuluvaa vampyyriä Caiusta. Hän esitti samaa roolia elokuvassa Twilight – Aamunkoi (osa 2), jonka ensi-ilta oli syksyllä 2012. Vuonna 2010 Campbell Bower esitti nuorta Gellert Grindelwaldia Harry Potter -elokuvasarjan päättävissä elokuvissa Harry Potter ja kuoleman varjelukset, osa 1 ja osa 2. Vuonna 2013 Bower näytteli Jace Waylandia Cassandra Claren Varjojen kaupungit -romaanisarjan ensimmäiseen osaan perustuvassa elokuvassa Varjojen kaupungit: Luukaupunki.

Yksityiselämä
Campbell Bower on ollut lyhyen aikaa kihloissa näyttelijä Bonnie Wrightin kanssa. Kihlaus purkautui 2012. Sen jälkeen hänen sanotaan seurustelleen Varjojen kaupungit: Luukaupunki -elokuvan kuvauksissa vastanäyttelijänään olleen Lily Collinsin kanssa.

Näyttelemisen lisäksi Cambell Bower laulaa Counterfeit-nimisessä yhtyeessä. Yhtyeen alkuperäinen nimi oli The Darling Buds, mutta nimi muutettiin yhden jäsenen lähdettyä. Lisäksi 1990-luvulla oli olemassa suosittu samanniminen walesilainen rockyhtye The Darling Buds.

Filmografia

Lähteet 

Englantilaiset näyttelijät
Vuonna 1988 syntyneet
Elävät henkilöt
Seulonnan keskeiset artikkelit
Matthew Macfadyen

David Matthew Macfadyen (s. 17. lokakuuta 1974 Great Yarmouth, Norfolk, Englanti) on englantilainen näyttelijä. Hän on ollut SAG-palkintoehdokkaana. Macfadyen tuli tunnetuksi roolistaan elokuvassa Soturit (1998). Hän on näytellyt muun muassa elokuvissa Enigma (2001), In My Father's Den (2004), Ylpeys ja ennakkoluulo (2005), Arvoituksia arkussa (2007), Charlien salattu elämä (2007), Frost/Nixon (2008) ja Robin Hood (2010).

Macfadyen on näytellyt myös esimerkiksi televisiosarjoissa Pikku Dorrit, Erikoisjoukkue, Criminal Justice, Ashes to Ashes,  Nuremberg: Nazis on Trial ja Taivaan pilarit.

Palkinnot 
RTS Television Award (2008)
Camie (2006)
New Zealand Screen Award (2005)

Ehdokkuudet 
Screen Actors Guild Award (2009)
RTS Television Award (2000,2009)
ALFS Award (2006)
British Independent Film Awards (2005)

Yksityiselämä 
Macfadyen on ollut naimisissa näyttelijä Keeley Hawesin kanssa vuodesta 2004 lähtien. Heillä on kaksi lasta, vuonna 2004 syntynyt tytär ja vuonna 2006 syntynyt poika.

Valikoitu filmografia 
 Soturit (1998)
 Vauvakuume (2000)
 Enigma (2001)
 Sukupuu (2001)
 In My Father's Den (2004)
 Ylpeys ja ennakkoluulo (2005)
 Charlien salattu elämä (2007)
 Arvoituksia arkussa (2007)
 Frost/Nixon (2008)
 Robin Hood (2010)
 Kolme muskettisoturia (2011)
 Anna Karenina (2012)
 Pähkinänsärkijä ja neljä valtakuntaa (2018)

Aiheesta muualla 

Matthew Macfadyenin kotisivut 

Englantilaiset näyttelijät
Vuonna 1974 syntyneet
Elävät henkilöt
Al-Khor SC

Al-Khor Sports Club () on qatarilainen jalkapalloseura, joka perustettiin vuonna 1961. Sen kotistadion on Al-Khor Stadium, joka sijaitsee Khorissa.

Saavutukset
 Qatarin Crown Prince Cup: 2005
 Sheikh Jassem Cup: 2003

Tunnettuja entisiä pelaajia
  Youssef Rossi (2005–2008)
  Kamel Zaïem (2009)
  Rafik Saïfi (2009–2010)
  Euzebiusz Smolarek (2011–2012)
  Qasem Burhan
  Abdelilah Fahmi
  Qusay Munir
  Mohammed Nasser
  Rachid Rokki
  Majdi Siddiq

Entisiä valmentajia
 László Bölöni
 Jean Fernandez
 Bertrand Marchand
 Alain Perrin

Aiheesta muualla
 Virallinen kotisivu  

Qatarilaiset jalkapalloseurat